**Zápisnica č 1/12**

**Zo zasadnutia ŠTK SZRK**

**Termín:** 08.02.2012

**Miesto:** Piešťany

**Prítomní:** Milan Oršula, Miroslav Haviar, Boris Bergendi, Dušan Šinka, Ľuboš Kunc

1. ŠTK prerokovala a schválila postupne propozície všetkých podujatí kalendára SZRK. V niektorých prípadoch (Regata nádejí a VC Komárna) prejedná Boris Bergendi disciplíny s organizátorom.
2. ŠTK prerokovala počty rozhodcov na jednotlivé podujatia,
3. ŠTK schválila Smernice SP pre rok 2012,
4. ŠTK prerokovala a schválila prestup Mateja Rusnáka.
5. ŠTK sa v problematike organizácie Rozlúčkových pretekov uzniesla na konzultácii s Jaroslavom Ostrčilom. ŠTK bude zastúpená Milanom Oršulom.
6. SZRK usporiada školenie rozhodcov I. triedy a školenie obsluhy cieľového záznamu MariTime 31.3.2012 v Bratislave. Školitelia rozhodcov budú Milan Oršula, Miroslav Haviar, Ľuboš Kunc. Školiteľ MariTime bude Juraj Záborský. Boris Bergendi osloví kluby, ktoré majú nedostatok rozhodcov, aby prihlásili na školenie niektorých svojich členov.
7. Boris Bergendi vypracoval usmernenie pre zabezpečovanie schváleného počtu rozhodcov na preteky. ŠTK schválila usmernenie v konečnom znení, ktoré bude zaslané na kluby:

„Z dôvodu nedostatku rozhodcov a predpokladu nutného rovnakého príspevku klubov a oddielov k regulárnemu priebehu pretekov sa ŠTK uznieslo na nasledovnom usmernení:

ŠTK vydáva prostredníctvom Spravodaj**cu**, ako aj oficiálnej stránky [www.canoe.sk](http://www.canoe.sk) propozície pre jednotlivé preteky aj s nomináciou rozhodcov. V prípade nedostatku rozhodcov sa v riadku „Rozhodcovia“ uvedú skratky klubov, z ktorých každý bude mať povinnosť zabezpečiť jedného rozhodcu na predmetné preteky a nahlásiť ho na mailovú adresu SZRK canoe@canoe.sk  najneskôr 8 dní pred prvým dňom predmetných pretekov. V prípade, ak tak nespraví, zaplatí tzv. rozhodcovský poplatok, vo výške 50,- €. Ak tento poplatok klub/oddiel nezaplatí do začiatku predmetných pretekov, bude mu znížená v tej sezóne dotácia na kluby o 100,- €. Kluby budú uvádzané cyklicky podľa minuloročného poradia v Slovenskom pohári. Nebudú uvádzané kluby/oddiely, ktorých rozhodcovia absolvovali v predošlej sezóne spolu minimálne 18 človekodní. Rozhodcovia sú zverejnení na zväzovej stránke, v časti Spravodajca / abecedný adresár SZRK, s označením  „R“ za menom.“.

1. Sekretariát zašle organizátorom podujatí odporučenie o vymedzení priestoru pre štartéra. Vyhradenie plochy páskou o rozmere cca 3x3 metre.
2. ŠTK zobralo na vedomie zmenu názvu klubu Športová škola Trenčín na Športové Gymnázium Trenčín a zmenu používanej skratky na ŠGT.
3. Boris Bergendi informoval o požiadavke Športcentra Račice na zmenu termínu II.KP z 9.-10.6.2012 na iný termín. Boris Bergendi osloví trénerov stredísk.
4. Boris Bergendi informoval, že 14.4. prebehne školenie trénerov I.triedy

Zapísal: Boris Bergendi

Overil: Milan Oršula